
P-o. Sat. A( oS.l'? - 


Ergo canamus ! Gaudia permeant 
Insueta venas. Ipse choro novem, 
Vitis Maroneae repertor, 

Castalidum comitatua adsis I 


Jam plena cuncti tollite pocula, 

Laetamque vocem : „ Sit decori bene 

LOMM ATZSCHIDAR UM ! ” per strepentem 
Ingeminate domum , sub alto 


Donee xnicantes aetliere ftiJcra 
Flaminas coruscant ; nec capiti procul 
Delapsa potantis corona 

Sit pudor, et maduisse Jaccho • 

Dulce est , amici , quem necopina sors 
Faustis revisens alitibus beat, 

Vultus renidentes et ora 

Cernere , laetitiamque sensus 


Imos cientem : dulcius est , virum 

Spectare factis nobilibus gravem , : 

Cui , justa sollers promerenti 

Dona referre , caput verendum 

Dignis revinxit Gloria honoribus, 
Claris adaequans nominibus novum, 
Vivi quod amplectantur uno : 
Grataque posteritas amore. 


Fractus ruina praecipiti cadet 
Coelique vertex, altaque sidera, 
Ignisque terras et potentum 

Uret edax monumenta regum 


Secura fati , perpetuo nitet 
Virtus juventae flore , nihil tremens 
Coelive casum , ignesve terrae, 


Tartareive ratem Charontis. 


Haec immerentem prosequitur mori ; 


Haec sempiternum jam Tibi fert decus, 

DIgnamque , LOMMATZSCHI, reperidit 
Moribus ingenioque palmam ! 

/ 

Haec et sub atris ignibus ultimos 
Functum labores Amphitryoniden , 

Umbra nigros lustrante Manes , 

Concilio sociat Deorum . 


*) Odyas. XI. 601 sqq. 

